સ્વામીએ શનિવારે કહ્યું કે 2012માં સોનિયા ગાંધીએ દેશમાં ઇમરજન્સીની જાહેરાત કરવાનો નિર્ણય કર્યો હતો. તેણે નકલી હિંદુ આતંકવાદનો હવાલો ટાંકીને આ પ્રકારનો નિર્ણય લેવાનું નક્કી કર્યું હતું. જો કે સોનિયા ગાંધીએ આવું પગલું કેમ ન ભર્યું તે અંગે સ્વામીએ કોઇ જવાબ આપ્યો નહોતો. સ્વામીએ દરમિયાન પોતાનાં પાર્ટી અને જેટલી સાથેનાં વણસેલા સંબંધો અંગે પણ ચર્ચા કરી હતી. સ્વામીએ જણાવ્યું કે પાર્ટી અને જેટલી બંન્ને સાથે મારા સારા સંબંધો છે.